שלמה חכים

הרב שלמה חכים (?-1838) היה מגדולי חכמי אזמיר ומחבר הפירוש מלאכת שלמה על משנה תורה לרמב"ם.

 תולדותיו 
נישא למרת וידא (נפטרה בי"א בחשון התקצ"בבתשלום שנתה. (כסא שלמה, דרוש ט"ו להספד)). למד אצל הרבנים יצחק מאייו, רפאל יוסף חזן ושלמה הלוי, מחבר ספר לב שלמה. היה דיין בבית הדין של הרב רפאל אשכנזי משנת תקע"דקובץ בית אהרן וישראל, גיליון ט"ז. הרב אברהם פאלאג'י העיד עליו: .

היה גבאי הצדקה בעיר, אשר כפי המסורת באזמיר, שימשו בתפקיד זה גדולי החכמים בעיר. רבי חיים פלאג'י מזכירו רבות בספריוראה למשל: "צוואה מחיים" עמוד ס'. "משא חיים" דף י"ד ע"א, "גנזי חיים" מערכת ח, "נפש כל חי" מערכת מ' אות ס'. "כף החיים" סימן כ"ו. "זכירה לחיים" חלק ב' דף י"ב, וכן הרב חיים בנימין פונטרימולי בספרו "פתח הדביר". מתלמידיו היה הרב חיים ביז'ה, מחבר ספר "חיים עד העולם".

באדר התקפ"ו החל לכהן כרב בקהילת אלגאזי, שם היה דורש דרושים גם בשבת תשובה ובשבת הגדול ובקהילת תלמוד תורה דרש לרוב בשבת הלבשהמלבד דרוש י' להלבשה שדרש בק"ק אלגאזי. בשבת זכור היה דורש בקהילת אורחים ובקהילת פורטוגאל בעיר. בשנת תקצ"ז סידר דרוש לומר בשבת הגדול, אך נבצר מהעם להתקהל בעקבות מגפה שפרצה באזמירכסא שלמה, דף פב עמוד ב. בשבתות כלה דרש גם בקהילת שלום ובקהילת מחזיקי תורה.

בי"ח סיון התקכ"א נפטר אביו, ובה' בכסלו התקכ"ט נפטרה אמוכסא שלמה דרוש א' וב' להספד.

נפטר בי"ט בסיון ה'תקצ"ח (1838) לאחר ייסורים. בין מספידיו נמנו הרב חיים פאלאג'י, הרב מיכאל יעקב ישראל, רבה של רודוסשנות ימין חלק ב דרוש ג' להספד, רבי רחמים אריה אברהם הכהן ארייאש (מחבר ספר שפתי רננותדרוש ח'), הרב חיים ביז'החיים עד העולם, דרוש ג' להספד, רבי יהושע אברהם קריספיןאברהם במחזה דרוש ח' להספד הרב נסים יעקב מזרחי, מחבר ספר ברוך מבניםדרוש ו' להספד, וכן בנו הרב שמואל חכיםכסא שלמה, דרוש י"ד להספד.

 משפחתו 
 חתנו הרב דוד סיד, משוחטי העיר, נפטר במגפה בתמוז התקצ"א.
 בנו הרב שמואל חכים, כיהן כדיין באזמיר בתקופת רבי חיים פלאג'י.
 נכדו, רבי אברהם דוד בן שמואל חכים, שהביא לבית הדפוס את ספר מלאכת שלמה לסבו.

 ספריו 
 מלאכת שלמה (שאלוניקי תרכ"ג) - חידושים על משנה תורה לרמב"ם.
 כיסא שלמה (שאלוניקי תר"ז) - דרושים לארבע שבתות השנה - שבת תשובה, שבת הלבשה, שבת הגדול ושבת כלה. וכן דרושים לנישואין וחמישה עשר הספדים שדרש לפטית הוריו, הרב אברהם אבן עזרא (מחבר ספר בתי כנסיות), הרב יצחק אלגאזי, מחבר ספר עץ חיים, הראשון לציון הרב יום טוב דאנון, הרב אליעזר חזן, הרב שמואל שושנה, הרב רפאל אשכנזי, הרב בכור יצחק נאבארו, הרב דוד אמאדו ואשתו, הרב שלמה משה סוזין, הרב אברהם הלוי אמיגו, הרב משה ברכה. בסוף הספר שני הספדים מאת בן המחבר על הוריו.

 קישורים חיצוניים 




 הערות שוליים 

קטגוריה:מחברי ספרי דרוש
קטגוריה:איזמיר: רבנים
קטגוריה:רבנים טורקים
קטגוריה:האימפריה העות'מאנית: רבנים
קטגוריה:פרשני הרמב"ם
קטגוריה:ילידי 1838